《即事》
宋代·方一夔

纷纷宠辱几时休，朝上青云暮作囚。能可将军宿亭下，不堪廷尉望山头。

浮云过眼难抟控，世事冥心任去留。涅亦不缁磨不磷，至今遗教首轲邱。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。